CELEX: 32016R0348
Language: lt
Date: 2016-03-10 00:00:00
Title: 2016 m. kovo 10 d. Komisijos įgyvendinimo reglamentas (ES) 2016/348, kuriuo dėl mažiausio 6-fitazės (EC 3.1.3.26), gaunamos iš Komagataella pastoris (DSM 23036), preparato, kaip penimų kiaulių pašarų priedo (leidimo turėtojas – Huvepharma EOOD), kiekio iš dalies keičiamas Įgyvendinimo reglamentas (ES) Nr. 98/2012 (Tekstas svarbus EEE)

11.3.2016   
            
            
               LT
            
            
               Europos Sąjungos oficialusis leidinys
            
            
               L 65/56
            
         KOMISIJOS ĮGYVENDINIMO REGLAMENTAS (ES) 2016/348
   2016 m. kovo 10 d.
   kuriuo dėl mažiausio 6-fitazės (EC 3.1.3.26), gaunamos iš Komagataella pastoris (DSM 23036), preparato, kaip penimų kiaulių pašarų priedo (leidimo turėtojas – Huvepharma EOOD), kiekio iš dalies keičiamas Įgyvendinimo reglamentas (ES) Nr. 98/2012
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo arba jo keitimo pagrindas bei tvarka;
            
         
               (2)
            
            
               gavus prašymą pagal Reglamento (EB) Nr. 1831/2003 7 straipsnį Komisijos įgyvendinimo reglamentu (ES) Nr. 98/2012 (2) 6-fitazės (EC 3.1.3.26), gaunamos iš Komagataella pastoris (DSM 23036), anksčiau vadinta Pichia pastoris, preparatą buvo leista naudoti iki 2022 m. vasario 28 d. mėsinių viščiukų ir kalakutų, viščiukų, iš kurių auginamos dedeklės, veislei auginamų kalakutų, vištų dedeklių, kitų rūšių mėsinių ir dedeklių paukščių, nujunkytų paršelių, penimų kiaulių ir paršavedžių pašaruose;
            
         
               (3)
            
            
               pagal Reglamento (EB) Nr. 1831/2003 13 straipsnio 3 dalį leidimo turėtojas pasiūlė pakeisti leidimo minėtąjį preparatą naudoti kaip penimųjų kiaulių pašarų priedą sąlygas sumažinant jo mažiausią rekomenduojamą kiekį nuo 250 OTU/kg iki 125 OTU/kg. Kartu su prašymu buvo pateikti atitinkami jį pagrindžiantys duomenys. Komisija šį prašymą perdavė Europos maisto saugos tarnybai (toliau – Tarnyba);
            
         
               (4)
            
            
               Tarnyba 2015 m. liepos 9 d. nuomonėje padarė išvadą (3), kad siūlomomis naujomis naudojimo sąlygomis 6-fitazės (EC 3.1.3.26), gaunamos iš Komagataella pastoris (DSM 23036), preparatas gali būti veiksmingas jį naudojant penimoms kiaulėms prašyme nurodyta mažiausia rekomenduojama doze – 125 OTU/kg visaverčio pašaro. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašaro priedo pašare analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               6-fitazės (EC 3.1.3.26), gaunamos iš Komagataella pastoris (DSM 23036), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo išdavimo sąlygos yra įvykdytos;
            
         
               (6)
            
            
               todėl Įgyvendinimo reglamentas (ES) Nr. 98/2012 turėtų būti atitinkamai iš dalies pakeistas;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 98/2012 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 10 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  2012 m. vasario 7 d. Komisijos įgyvendinimo reglamentas (ES) Nr. 98/2012 dėl leidimo 6-fitazę (EC 3.1.3.26), gaunamą iš Pichia pastoris (DSM 23036), naudoti kaip mėsinių viščiukų ir kalakutų, viščiukų, iš kurių auginamos dedeklės, veislei auginamų kalakutų, vištų dedeklių, kitų rūšių mėsinių ir dedeklių paukščių lesalų ir nujunkytų paršelių, penimųjų kiaulių ir paršavedžių pašarų priedą (leidimo turėtojas – Huvepharma AD) (OL L 35, 2012 2 8, p. 6).
   
      (3)  EFSA Journal 2015; 13(7):4200.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai
                  
               
            
                  4a16
               
               
                  „Huvepharma“ EOOD
               
               
                  6-fitazė
                  (EC 3.1.3.26),
               
               
                  
                     Priedo sudėtis
                  
                  6-fitazės (EC 3.1.3.26), gaunamos iš Komagataella
                     pastoris (DSM 23036), preparatas, kurio mažiausias aktyvumas:
                  
                               
                           
                           
                              4 000 OTU (1)/g kieto pavidalo
                           
                        
                               
                           
                           
                              8 000 OTU/g skysto pavidalo
                           
                        
                     Veikliosios medžiagos apibūdinimas
                  
                  6-fitazė (EC 3.1.3.26), gaunama iš Komagataella
                     pastoris (DSM 23036)
                  
                     Analizės metodas
                      (2)
                  
                  Kolorimetrinis metodas, pagrįstas neorganinio fosfato, atpalaiduoto naudojant fermentą iš natrio fitato kiekybiniu įvertinimu
               
               
                  Mėsiniai viščiukai, viščiukai, iš kurių auginamos dedeklės, vištos dedeklės, kiti paukščiai, išskyrus mėsinius kalakutus ir veislei auginamus kalakutus, penimosios kiaulės, paršavedės kiaulės.
               
               
                  —
               
               
                  125 OTU
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Didžiausia rekomenduojama dozė visų rūšių gyvūnams, kurių pašaruose leidžiama naudoti priedą: 500 OTU/kg visaverčio pašaro.
                           
                        
                              3.
                           
                           
                              Naudoti pašaruose, kuriuose yra daugiau kaip 0,23 % su fitinu sujungto fosforo.
                           
                        
                              4.
                           
                           
                              Sauga: tvarkant produktą reikia naudoti kvėpavimo takų apsaugos priemones, dėvėti akinius ir mūvėti pirštines.
                           
                        
               
                  2022 m. vasario 28 d.
               
            
                  Mėsiniai ir veislei auginami kalakutai, paršeliai (nujunkyti).
               
               
                  250 OTU
               
            
         (1)  1 OTU – tai fermento kiekis, atpalaiduojantis 1 mikromolį neorganinio fosfato per minutę iš 5,1 mM natrio fitato 5,5 pH ir 37 °C citratiniame buferiniame tirpale, matuojamas esant mėlynai fosforo molibdato kompleksinio junginio spalvai (820 nm).
      
         (2)  Išsamų analizės metodų aprašymą galima rasti Bendrijos etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.